Zapisnik sastanka Vijeća učenika održanog 16. rujna 2015. s početkom u 12:30

Za školsku godinu 2015./2016. u Vijeće su učenika izabrani sljedeći učenici:

2. b: Ria Smole i Matko Bošković

3.a: Ivano Iličić i Ema Fabijanović

3.b: Ella Hasel i Lucija Tustonjić

4.a: Roko Zrilić i Lana Ercegovac

4.b: Ena Smole i Karlo Šarčević

5.a: Antun Petrinović i Lea Bondža

5.b: Nina Kadoić i Nikola Šilić

6.a: Barbara Petričević i Lucija Šimleša

6.b: Dino Veršić i Anja Vergaš

7.a: Iva Grgas i Lovro Ujević

7.b: Ana Jurić i Lara Maršić

7.c: Bruno Kanazir i Lucija Dukarić

8.a: Tea Saračević i Antonio Veselčić

8.b: Leo Galić i Iva Plavšić

8.c: Filip Brčić i Karla Čordašić

Predstavnici 2. a razreda još nisu poznati. Sastanku su nazočili predstavnici 4.b, 5.a, 5.b, 6.a, 7.a, 7.b, 8.a, 8.b i od 7. c Bruno Kanazir.

Na početku sastanka nastavnica Mirela Klarić predložila je sljedeći dnevni red:

1. razgovor o programu rada u 2015./2016. godini
2. Različito

Nazočni članovi VU-a su prihvatili prijedlog dnevnog reda.

Ad.1. Kako je u pozivu na sastanak pisalo da predstavnici u VU trebaju doći s prijedlozima i idejama koje žele uvrstiti u program rada ovogodišnjeg sastava VU-a, nastavnica M. Klarić najprije je učenicima predložila da i ove godine odrade tradicionalne aktivnosti (izbor predstavnika u Gradsko vijeće učenika, Valentinovo, Dan pod maskama, humanitarna akcija u vrijeme Božića, okrugli stol, potraga za jajima). Učenici su prihvatili prijedlog i iznijeli svoje prijedloge:

* održavanje natjecanja u pjevanju i (ili) plesanju,
* izrada zastave škole,
* kviz za Dan Europe,
* obilježiti Svjetski dan osoba s Downovim sindromom nošenjem različitih čarapa,
* pozvati ponovno članove udruge Djeca medija da održe radionice u školi.

 Nastavnica se obvezala uvrstiti prijedloge učenika u plan rada VU-a i predstaviti ga vodstvu škole kako bi ga prihvatili ili odbili.

Nastavnica je podsjetila učenike kako na sljedećem sastanku trebaju izabrati predsjednika i zamjenika predsjednika VU-a te ih zamolila da razmisle o tome tko bi od njih bio najbolji za obavljanje tih dužnosti.

Također je napomenula kako uskoro slijede izbori za predstavnike u Gradskom vijeću učenika te uputila učenike da o tome informiraju svoje razredne odjele kako bi se oni koji žele mogli kandidirati na vrijeme.

Također je upitala učenike žele li poticati u svojim razrednim odjelima provođenje programa Škole za Afriku što su svi učenici prihvatili te će i to biti uvršteno u program rada.

Ad. 2: Učenici su istaknuli problem održavanja reda u učeničkim WC-ima te podsjetili na jedan od zaključaka sastanaka VU-a prošle godine – da se učenici 7. i 8. razreda obvežu na dežurstvo u tim prostorima. Nastavnica je upozorila kako škola ne može nikoga od učenika na to prisiliti te da bi to morala biti isključivo dobrovoljna aktivnost učenika ukoliko se za to odlučimo. Razgovaralo se i o razlozima iz kojih učenici koji znaju tko pravi nered i čini štetu u prostorima škole o tome šute – najčešće se radi o strahu od osvete i o tome što učenici ne žele izdavati svoje prijatelje i kolege kako to o njima ne bi stvaralo lošu sliku. Nastavnica se obvezala u razgovoru s ravnateljicom osmisliti način rješavanja tog problema takav da učenicima bude omogućeno anonimno izjašnjavanje o tome tko je i kada činio nered u prostoru škole i o nekim drugim problemima o kojima bi učenici htjeli anonimno informirati nastavnike.

Sastanak je završio u 13:15.

Zapisničar: Mirela Klarić, prof.